Βραχίονας του Ωρίωνα

Ο βραχίονας του Ωρίωνα είναι μικρός σπειροειδής βραχίονας του Γαλαξία ο οποίος έχει πλάτος 3.500 ετών φωτός (1.100 παρσέκ) και μάκρος 10.000 ετών φωτός (3.100 παρσέκ), και εντός του βρίσκεται το Ηλιακό Σύστημα της Γης. Είναι γνωστός επίσης ως ο βραχίονας του Ωρίωνα-Κύκνου καθώς και ως ο Τοπικός Βραχίονας, ή η Γέφυρα του Ωρίωνα.

Ονομάστηκε έτσι βάσει του αστερισμού του Ωρίωνα, ο οποίος είναι από τους πλέον ευδιάκριτους αστερισμούς στο βόρειο ημισφαίριο της Γης κατά την διάρκεια του χειμώνα. Εντός του βρίσκονται κάποια από τα διασημότερα αστέρια και ουράνια σώματα όπως ο Βετελγόζης, ο Ρίγκελ, οι αστέρες της ζώνης του Ωρίωνα,  και το νεφέλωμα του Ωρίωνα.

Ο βραχίονας βρίσκεται μεταξύ του βραχίονα της Τροπίδος-Τοξότη (προς το κέντρο του Γαλαξία) και του βραχίονα του Περσέα. Βάσει στοιχείων του 2013 εκτιμήθηκε ότι ο βραχίονας του Ωρίωνα μπορεί να αποτελεί παρακλάδι του πολύ μεγαλύτερου βραχίονα του Περσέα.

Εντός του βραχίονα βρίσκεται η Ζώνη Γκουλντ, και εντός της η Τοπική Φυσαλίδα, και ακολούθως εντός της το Τοπικό Διαστρικό Νέφος, και τέλος εντός του το Ηλιακό Σύστημα όπου βρίσκεται η Γη.

Αντικείμενα Μεσιέ

Στον βραχίωνα του Ωρίωνα περιλαμβάνονται πλήθος αντικειμένων Μεσιέ:
Σμήνος της Πεταλούδας (M6)
Σμήνος του Πτολεμαίου (M7)
Μεσιέ 23
Μεσιέ 25
Νεφέλωμα του Αλτήρα (M27)
Μεσιέ 29
Μεσιέ 34
Μεσιέ 35
Μεσιέ 39
Winnecke 4 (M40)
Μεσιέ 41
Νεφέλωμα του Ωρίωνα (M42)
Νεφέλωμα του Ντε Μαϊράν
Σμήνος της Κυψέλης (M44)
Πλειάδες (M45)
Μεσιέ 46
Μεσιέ 47
Μεσιέ 48
Μεσιέ 50
Δακτυλιοειδές νεφέλωμα (M57)
Μεσιέ 67
Μεσιέ 73
Νεφέλωμα του Μικρού Αλτήρα (M76)
Μεσιέ 78
Μεσιέ 93
Νεφέλωμα της Κουκουβάγιας (M97)

Διαδραστικοί χάρτες

Δείτε επίσης
 Ζώνη Γκουλντ
 Τοπική Φυσαλίδα
 Κατάλογος αντικειμένων Μεσιέ
 Κατάλογος των κοντινότερων αστέρων

Παραπομπές

Εξωτερικοί σύνδεσμοι
Messier Objects in the Milky Way (SEDS)
A 3D map of the Milky Way Galaxy

Γαλαξίας